
CONSILIUL LOCAL AL MUNICIPIULUI


       S I G H I Ş O A R A

H O T Ă R Â R E A   NR. 134


            din 28 iulie 2011



privind închirierea unor terenuri şi preluarea unui contract de închiriere

Consiliul Local al Municipiului Sighişoara;

               
            Având în vedere expunerea de motive a Primarului municipiului cu propunerea de   închiriere a unor terenuri şi preluarea unui contract de închiriere; 
Având în vedere cererile unor persoane fizice, adresate Municipiului Sighişoara, prin care aceştia solicită închirierea unor terenuri aferente construcţiilor, proprietatea acestora şi preluarea unui  contract de închiriere; 

Având în vedere Raportul de specialitate comun al Arhitectului Şef şi al Direcţiei Administrarea Patrimoniului prin care se propune aprobarea închirierii terenurilor aferente construcţiilor şi preluarea unui contract de închiriere,  îndeplinindu-se prevederile legale;

Având în vedere că în urma închirierii terenurilor şi preluării contractului de închiriere, nu sunt afectate planurile de sistematizare şi că terenurile nu fac obiectul Legii nr. 10/2001 republicată, cu modificările şi completările ulterioare şi al Legii nr. 247/2005;


Având în vedere că prin închirierea terenurilor se aduc venituri suplimentare la bugetul local;

Având în vedere avizele favorabile ale Comisiei pentru studii şi prognoze economico-sociale, buget; ale Comisiei pentru organizare şi dezvoltare urbanistică; ale Comisiei sociale,  cât şi pe cele ale Comisiei pentru administraţie publică locală, juridică, apărarea ordinii publice, respectarea drepturilor şi a libertăţilor cetăţenilor;

           În baza art. 36 (2) lit. „c” şi (5) lit. „a” şi „b”, art. 45 (3), art. 115 (1) lit. ,,b’’ şi art. 123 din Legea nr. 215/2001, Legea Administraţiei Publice Locale, republicată, cu modificările şi completările ulterioare;
H O T Ă R Ă Ş T E:
Art.1. Se aprobă închirierea directă a suprafeţei indivize de 255 mp., teren curţi – construcţii, aferent apartamentului nr. IV din corpul C, situat în Municipiul Sighişoara, str. Ecaterina Varga, nr. 21, din suprafaţa totală de 1426 mp. teren, înscris în C.F. nr. 9872, sub nr. top. 2184/2/2, 2185/2, 2186/2, nr. cad. 2003,  către Chelemen Ştefan, proprietarul apartamentului nr. IV.

Chiria va fi de 1,00 leu/mp./an, stabilită conform art. 4 din anexa nr. 9 la Hotărârea Consiliului Local nr. 91/27.05.2010, cu modificările şi completările ulterioare şi  va fi indexată cu  indicele de inflaţie anual.

Durata închirierii va fi de 5 (cinci) ani, începând cu data de 01.08.2011, cu posibilităţi de prelungire.
Art.2. Se aprobă închirierea directă a suprafeţei  de 863 mp., teren aferent construcţiilor, din care 187 mp. teren curţi – construcţii şi 676 mp. teren grădină, situat în Municipiul Sighişoara, str. Horea Teculescu, nr. 124, înscris în C.F. nr. 52142, provenită din conversia de pe hârtie a C.F. nr. 2814, sub nr. top. 1405, 1406, către Stanciu Codruţa şi Horwath Justina, proprietarele construcţiilor.

Chiria va fi de 0,75 lei/mp./an, stabilită conform art. 4 din anexa nr. 9 la Hotărârea Consiliului Local nr. 91/27.05.2010, cu modificările şi completările ulterioare şi  va fi indexată cu  indicele de inflaţie anual.

Durata închirierii va fi de 5 (cinci) ani, începând cu data de 01.08.2011, cu posibilităţi de prelungire.

Art.3. Se aprobă preluarea, începând cu data de 01.08.2011,  a contractului de închiriere nr. 222/28.05.2010, având ca obiect terenul în suprafaţă de 36 mp., ocupat de chioşc, situat în Municipiul Sighişoara, str. Târnavei, nr. 29, de către Ioanovici Eleonora, întrucât aceasta a cumpărat construcţia de la actualul chiriaş, Ioanovici Elena – Daniela.

Chiria este cea stabilită prin contractul de inchiriere şi se va indexa cu indicele de inflaţie semestrial.

Clauzele contractuale din contractul de închiriere nr. 222/28.05.2010 îşi menţin valabilitatea şi între Municipiul Sighişoara şi Ioanovici Eleonora.
Art.4. Primarul municipiului, Direcţia Administrarea Patrimoniului, Direcţia Economică şi Arhitectul Şef se încredinţează cu ducerea la îndeplinire a prezentei.

PRESEDINTE DE SEDINTA, 






Marcel-Cosmin Urian










Contrasemneaza:






             


Secretarul municipiului,










Anca Fleşariu

(Prezenta hotărâre s-a adoptat cu unanimitate de voturi )

Prezenta s-a difuzat astfel:

2 ex. dos. Prefectură;

1 ex. dos. proces-verbal;

1 ex. dos. hotărâri;

1 ex. Primar;

1 ex. Viceprimar;

1 ex. Consilieri;

1 ex. Direcţia ad-rea patrimoniului ;

1 ex. Direcţia economică;

1 ex. Arhitect şef

10 ex.FA/FM

